**Noteikumu projekta**

**„Kārtība, kādā nominē kandidātus valdes un padomes locekļu amatiem kapitālsabiedrībās, kurās valstij kā dalībniekam (akcionāram) ir tiesības izvirzīt valdes vai padomes locekļus, un valdes locekļus valsts kapitālsabiedrībās, kurās ir izveidota padome” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Publiskas personas kapitāla daļu un kapitālsabiedrību pārvaldības likuma 31.panta desmitā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 1.janvārī ir stājies spēkā Publiskas personas kapitāla daļu un kapitālsabiedrību pārvaldības likums (turpmāk – Kapitālsabiedrību pārvaldības likums). Kapitālsabiedrību pārvaldības likuma 31.panta desmitā daļa paredz, ka Ministru kabinets nosaka kārtību, kādā nominē kandidātus valdes un padomes locekļu amatiem kapitālsabiedrībās, kurās valstij kā dalībniekam (akcionāram) ir tiesības izvirzīt valdes vai padomes locekļus, un valdes locekļus valsts kapitālsabiedrībās, kurās izveidota padome, bet likuma 22.panta otrās daļas 7.punkts nosaka, ka koordinācijas institūcija atbilstoši kompetencei izstrādā un normatīvajos aktos noteiktajā kārtībā iesniedz Ministru kabinetam apstiprināšanai tiesību aktu un politikas plānošanas dokumentu projektus.Pašreiz kārtību, kādā veic kandidātu atlasi valdes un padomes locekļu amatiem kapitālsabiedrībās, kurās valstij kā dalībniekam (akcionāram) ir tiesības izvirzīt valdes vai padomes locekļus nosaka Publiskas personas kapitāla daļu un kapitālsabiedrību pārvaldības likuma 31.pants un Ministru kabineta 2014.gada 23.septembra instrukcija Nr.6 „Kārtība, kādā veic kandidātu atlasi valdes un padomes locekļu amatiem kapitālsabiedrībās, kurās valstij kā dalībniekam (akcionāram) ir tiesības izvirzīt valdes vai padomes locekļus” (turpmāk – instrukcija). Ņemot vērā, ka instrukcijas izstrādē tika iesaistīta Valsts kanceleja, Ekonomikas ministrija, VAS "Privatizācijas aģentūra" un Pārresoru koordinācijas centrs, tā tika ņemta par pamatu, izstrādājot noteikumu projektu „Kārtība, kādā nominē kandidātus valdes un padomes locekļu amatiem kapitālsabiedrībās, kurās valstij kā dalībniekam (akcionāram) ir tiesības izvirzīt valdes vai padomes locekļus, un valdes locekļus valsts kapitālsabiedrībās, kurās ir izveidota padome” (turpmāk – noteikumi).Noteikumu mērķis ir nodrošināt valdes un padomes locekļu izvirzīšanas procesa atbilstību korporatīvās pārvaldības labās prakses principiem, nodrošināt atklātu, godīgu un profesionālu valdes un padomes locekļu atlasi, kas veicina profesionālas un kompetentas valsts kapitālsabiedrības pārvaldes institūcijas izveidi. Lai sasniegtu minēto mērķi, noteikumi nosaka kārtību, kādā veic kandidātu atlasi valdes un padomes locekļu amatiem kapitālsabiedrībās, kurās valstij kā dalībniekam (akcionāram) ir tiesības izvirzīt valdes vai padomes locekļus.Noteikumi, papildus Kapitālsabiedrību pārvaldības likumā noteiktajiem ierobežojumiem, nosaka valdes un padomes locekļu atlases pamatkritērijus:* 1. persona pārvalda valsts valodu un citu svešvalodu valdes vai padomes locekļa uzdevumu profesionālai izpildei nepieciešamā apjomā;
	2. atbilstoša izglītība, kas nodrošina nepieciešamo zināšanu un kompetenču kopumu, lai profesionāli pildītu valdes vai padomes locekļa uzdevumus konkrētajā amatā kapitālsabiedrībā;
	3. darba pieredze, kas nodrošina nepieciešamo iemaņu kopumu, lai profesionāli pildītu valdes vai padomes locekļa uzdevumus konkrētajā amatā kapitālsabiedrībā;
	4. nevainojama reputācija;
	5. citas būtiskas profesionālās iemaņas un kompetences atbilstoši konkrētās kapitālsabiedrības darbības jomai.

Lai veicinātu vienotu izpratni un vienveidīgu normas piemērošanu attiecībā uz kandidātam izvirzāmo pamatkritēriju – nevainojama reputācija, noteikumu 6.punktā sniegts normas saturiskais ietvars šo noteikumu izpratnē. Noteikumu 1. un 2.pielikumā norādītas tās minimālās prasības, kuras jāizvirza valdes un padomes locekļu amata kandidātiem. Dažas no valdes un padomes locekļa amatam izvirzītajām prasībām ir tādas pašas vai līdzīgas, tomēr, vērtējot kopumā, tās nosakāmas atsevišķi valdes locekļiem un padomes locekļiem, ņemot vērā, ka atbildības un pienākumu apjoms padomes loceklim ir atšķirīgs no valdes locekļa, proti padomes loceklis nodrošina valdes darba pārraudzību, kapitālsabiedrības stratēģijas īstenošanas uzraudzību un novērtēšanu, citu padomes kompetencē esošo lēmumu pieņemšanu. Noteikumu 12.punkts paredz, ka atbilstoši Kapitālsabiedrību pārvaldības likuma 31.panta piektajā daļā noteiktajam, valsts kapitāla daļu turētājs vai kapitālsabiedrības padome (ja tāda ir izveidota) kandidātu novērtēšanai izveido nominācijas komisiju. Nominācijas komisijā iekļauj valsts kapitāla daļu turētāja izvirzītos pārstāvjus vai kapitālsabiedrības padomes (ja tāda ir izveidota) izvirzītos pārstāvjus, koordinācijas institūcijas izvirzīto pārstāvi, kā arī kā komisijas locekļus ar balstiesībām iekļauj neatkarīgus ekspertus. Ja nepieciešams, nominācijas komisijas var piesaistīt novērotājus ar padomdevēja tiesībām, lai nodrošinātu atbilstības novērtēšanas caurskatāmību. Lai nodrošinātu interešu konflikta novēršanu, noteikumu 17.punkts noteic, ka pirms kandidātu atbilstības novērtēšanas uzsākšanas visi nominācijas komisijas locekļi, kā arī novērotāji ar padomdevēja tiesībām paraksta noteikumu 3.pielikumā norādīto nominācijas komisijas locekļa apliecinājumu.Noteikumu 11.punkts noteic, ka valsts kapitāla daļu turētājs vai kapitālsabiedrības padome (ja tāda ir izveidota) nodrošina savlaicīgu valdes un padomes locekļu atlases un novērtēšanas procesu uzsākšanu, paredzot, ka pirms potenciālo kandidātu saraksta veidošanas tiek sagatavots valdes vai padomes locekļiem nepieciešamo kompetenču un profesionālās pieredzes prasību apraksts. **Pamatojoties uz šo prasību aprakstu tiek izsludināta publiska pieteikšanās uz valdes vai padomes locekļa amatiem (tā nav obligāta gadījumos, kad nepieciešams ievēlēt padomes locekli privātajā kapitālsabiedrībā, kurā valstij nav tiešas izšķirošas ietekmes), kā arī var tikt izmantotas citas personāla atlases metodes (piemēram, iekļaujot sarakstā nominācijas komisijas ieteiktas personas vai izskatot potenciālas kandidatūras no citām valsts kapitālsabiedrībām). Ja nepieciešams ievēlēt valdes vai padomes locekļus lielajās kapitālsabiedrībās, var tikt piesaistītas personāla atlases kompānijas.**Tā rezultātā kapitāla daļu turētājs sagatavo un iesniedz nominācijas komisijai kandidātu atbilstības novērtēšanas veikšanai potenciālo valdes vai padomes locekļu kandidātu sarakstu, kas izveidots:11.3.1. no kandidātiem, kuri pieteikušies publiskās kandidātu pieteikšanās procedūras ietvaros;11.3.2. no kandidātiem, kuri atlasīti, izmantojot personāla atlases kompāniju pakalpojumi (ja tādi tiek izmantoti);11.3.3. no kandidātiem, kuri atlasīti, izmantojot citas personāla atlases metodes (ja tiek izmantotas);11.3.4. no kandidātiem, kurus ieteikusi nominācijas komisija (ja attiecināms).Kandidātu atbilstības vērtēšanas rezultātus nominācijas komisija apkopo, aizpildot kandidātu vērtēšanas veidlapu, kas ir noteikumu 4. pielikumā. Nominācijas komisija lēmumus pieņem, pamatojoties uz vērtēšanas rezultātiem, bet, ja vairāki kandidāti iegūst vienādu vērtējumu, lēmumu pieņem ar vienkāršu balsu vairākumu. Ja balsis sadalās līdzīgi, tad izšķirošā ir nominācijas komisijas vadītāja balss. Būtiski, ka visā kandidātu atlases un novērtēšanas procesā informācija par kandidātiem ir konfidenciāla un kapitāla daļu turētājam, kapitālsabiedrības padomei un nominācijas komisijai aizliegts to izpaust trešajām pusēm, lai garantētu kandidātiem anonimitāti un nepieļautu jebkādu negatīvu seku rašanos kandidātiem saistībā ar viņu dalību atlases procesā. Noteikumi paredz arī tiesības nominācijas komisijai pieņemt lēmumu par kandidātu atlases procesa pārtraukšanu, par to informējot valsts kapitāla daļu turētāju vai kapitālsabiedrības padomi (ja tāda ir izveidota), ja neviens kandidāts atbilstoši nominācijas komisijas vērtējumam pilnībā neatbilst amatam izvirzītajām prasībām.Atbilstoši noteikumiem, valsts kapitāla daļu turētājam vai kapitālsabiedrības padomei ir tiesības, pamatoti argumentējot, noraidīt nominācijas komisijas izvirzītos kandidātus, rosinot atkārtotu atlases procedūru, ja tam rodas pamatotas šaubas par izvirzītā kandidāta nevainojamo reputāciju, vai tā rīcībā ir cita informācija kas Komerclikuma izpratnē ir uzskatāma par svarīgu iemeslu valdes un padomes locekļa atsaukšanai no amata. |
| 3. | Projekta izstrādē iesaistītās institūcijas | Pārresoru koordinācijas centrs |
| 4. | Cita informācija | Pieņemot noteikumus, spēku zaudēs Ministru kabineta 2014.gada 6.oktobra instrukcija „Kārtība, kādā veic kandidātu atlasi valdes un padomes locekļu amatiem kapitālsabiedrībās, kurās valstij kā dalībniekam (akcionāram) ir tiesības izvirzīt valdes vai padomes locekļus” |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publiskas personas kā kapitāla daļu un kapitālsabiedrību turētāji, publisko personu kapitālsabiedrības, publiski privātās kapitālsabiedrības un privātās kapitālsabiedrības, kurās kapitāla daļu īpašnieks ir publiskas personas |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā, ka noteikumi ir balstīti uz instrukciju, kas pašreiz ir spēkā esoša, ar noteikumiem netiek radīts jauns administratīvais slogs, tiek nodrošināta Publiskas personas kapitāla daļu un kapitālsabiedrību pārvaldības likumā noteikto uzdevumu izpilde. Tiesiskajam regulējumam ir netieša pozitīva ietekme uz tautsaimniecību, jo tas ir vērsts uz to kapitālsabiedrību pārvaldības uzlabošanu, kurās dalībnieks ir valsts, sekmējot profesionālu un kompetentu kapitālsabiedrības pārvaldes institūciju darbību.Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības |
| 3. | Administratīvo izmaksu monetārs novērtējums |  Kandidātu atlases process tiktu pamatā nodrošināts institūcijām piešķirto valsts budžeta līdzekļu ietvaros. Lielu un īpaši lielu kapitālsabiedrību gadījumā, ja tiek atlasīti padomes locekļi, personāla atlases uzņēmumu piesaiste būtu finansējama no valsts budžeta, ja šādu lēmumu pieņem kapitāla daļu turētājs. Personāla atlases uzņēmumu piesaistes izmaksas (kuras orientējoši varētu veidot līdz 50 000 – 60 000 euro) jāsamēro ar ieguvumu no profesionālu valdes un padomes locekļu iecelšanas amatā, kam būtu jānodrošina efektīva kapitālsabiedrību vadīšana, tādējādi uzlabojot kapitālsabiedrību finanšu rādītājus un ar uzviju atgūstot personālatlases kompāniju piesaistē ieguldītos līdzekļus. Ņemot vērā, ka personāla atlases uzņēmumu piesaiste nav obligāta, nav iespējams prognozēt konkrētu ietekmi uz valsts budžetu. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Latvijas pievienošanās OECD Ceļa karte (apstiprināta OECD padomē 2013. gada 15. oktobrī). OECD vadlīnijas valsts kapitālsabiedrību pārvaldībai (OECD *Guidelines on Corporate Governance of State-owned Enterprises, 2005* http://www.oecd.org/daf/ca/oecdguidelinesoncorporategovernanceofstate-ownedenterprises.htm) |
| 3. | Cita informācija | Nav |

|  |
| --- |
| **1. tabula****Tiesību akta projekta atbilstība ES tiesību aktiem** |
| Nav attiecināms |

|  |
| --- |
| **2. tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | OECD vadlīnijas valsts kapitālsabiedrību pārvaldībai (OECD *Guidelines on Corporate Governance of State ownedEnterprises, 2005)* (http://www.oecd.org/daf/ca/oecdguidelinesoncorporategovernanceofstate-ownedenterprises.htm) |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā |
| OECD vadlīnijas valsts kapitālsabiedrību pārvaldībai  | Starptautisko saistību izpilde tiks nodrošināta ar noteikumu projekta pieņemšanu  | Starptautiskās saistības, kas minētas šīs tabulas A ailē, tiek izpildītas attiecībā uz kandidātu atlases procesu.Pilnīgu saistību izpildi nodrošina arī Publisko personu kapitālsabiedrību un kapitāla daļu pārvaldības likums. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Paredzētās saistības nav pretrunā ar jau esošajām Latvijas Republikas starptautiskajām saistībām |
| Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts uz divām nedēļām tika publicēts Pārresoru koordinācijas centra interneta vietnē, aicinot sabiedrību sniegt par to viedokli un priekšlikumus |
| 2. | Sabiedrības līdzdalība projekta izstrādē | Priekšlikumi tika saņemti no vienas fiziskās personas |
| 3. | Sabiedrības līdzdalības rezultāti | Iesniegtie priekšlikumi izvērtēti un daļēji iekļauti noteikumu projektā |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Valsts kapitāla daļu turētāji, Pārresoru koordinācijas centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts kapitāla daļu turētājiem un kapitālsabiedrību padomēm jānodrošina nominācijas komisiju izveide, Pārresoru koordinācijas centram jānodrošina pārstāvja dalība nominācijas komisijās. Netiek veidotas jaunas vai likvidētas esošās institūcijas |
| 3. | Cita informācija | Nav |

Anotācijas III un IV sadaļa – projekts šo jomu neskar.

Ministru prezidente L.Straujuma

Finanšu ministrs J.Reirs

Vīza:

Pārresoru koordinācijas centra vadītājs P.Vilks

26.11.2015.16:30.

1758

Vladislavs Vesperis

67082812, vladislavs.vesperis@pkc.mk.gov.lv